“Rossiya DXR va LXR chegaralari sifatida Ukrainaning Donetsk hamda Lugansk viloyatlari hududini tan olgan” — Putin

Rossiya DXR va LXR mustaqilligini Ukrainaning sobiq viloyatlari Donetsk hamda Lugansk chegaralari hududlarini deb tan olgan. Bu haqda Rossiya prezidenti Vladimir Putin ma’lum qilgan. Bu haqda Meduza xabar berdi.

Ushbu respublikalarning mustaqilligini qaysi hududlarning chegaralarida tan olinadi? Biz ularni tan oldik, demakki, ushbu respublikalarning konstitutsiyasini ham tan olamiz. Konstitutsiyalarda ular Ukraina tarkibida bo‘lgan vaqtidagi Donetsk hamda Lugansk viloyatlarining hududlari mazkur respublika chegaralari deb tan olingan.
Vladimir Putin
Shuningdek, Putin DXR hamda LXRning Ukraina bilan hudud yuzasidan muammolari muzokaralar bilan hal etilishi zarurligini ta’kidladi.
Putin Federatsiya kengashining Donbassga qo‘shin kiritish haqidagi qarori harbiylarning hozirning o‘zida u yerga yuborilishini anglatmasligini qayd etgan.
22-fevralda Federatsiya kengashi Donbassda Rossiya qo‘shinlaridan foydalanishga ruxsat berilganini tasdiqladi. Bundan avval DXR va LXR bilan Rossiyaning do‘stlik, hamkorlik to‘g‘risidagi kelishuvlari ratifikatsiya qilingan. Ushbu shartnomalarda chegaralarni birgalikda qo‘riqlash, bunda harbiy qurollardan, qo‘shindan, harbiy texnikadan birgalikda foydalanish ko‘zda tutilgan.